paragraph_text: Već i sama njihova nazočnost stvara hladnu i mračnu atmosferu. Oni koji su kroz duže razdoblje u blizini dementora često izgube razum što je i glavni razlog Azkabanove strašne reputacije. Također, preduga izloženost dementorima može čarobnjaka lišiti njegovih moći što je vjerojatno razlog zašto ih je Ministarstvo koristilo kao azkabanske stražare. Dementori su inteligentni barem toliko da mogu biti pohlepni i poslušni dok god im ta poslušnost osigurava veliku "gozbu". Bezjaci i hrkani ne mogu vidjeti dementore, ali oni na njih utječu kao i na čarobnjake. J. K. Rowling efekt dementora povezala je s depresijom koju je iskusila i sama autorica.